# TaTU Tampere ry

# Säännöt

26.3.2025

**1 §**

**Nimi ja kotipaikka**

Yhdistyksen, jota jäljempänä kutsutaan seuraksi, nimi on TaTU Tampere ry.  
  
Seuran virallinen lyhenne on TaTU.

Seuran kotipaikka on Tampere.

**2 §**

**Seuran tarkoitus ja toiminnan laatu**

Seuran tarkoituksena on edistää uintiin liittyvää liikuntaa ja urheilua sekä niihin liittyvä kansalaistoimintaa seuran toiminta-alueella (uinti) siten, että kaikilla on mahdollisuus harrastaa ja osallistua kunto- ja terveysliikuntaan, kilpa- ja huippu-urheiluun tai näihin liittyvään yhdistystoimintaan edellytystensä ja tarpeidensa mukaisesti.

Toiminnassaan seura:

1. kehittää liikunnan ja urheilun toimintaedellytyksiä;
2. kehittää kulttuuri-, kasvatus- ja nuorisotyötä;
3. edistää sukupuolten välistä tasa-arvoa, yhdenvertaisuutta;
4. toimii taloudellisesti, ekologisesti, eettisesti ja sosiaalisesti kestävällä tavalla.

Tarkoitustaan seura toteuttaa:

1. järjestämällä urheilu- ja liikuntatoimintaa sekä -kilpailuja ja muita vastaavia tapahtumia;
2. tarjoamalla kilpaurheilua
3. tarjoamalla kunto- ja terveysliikuntatoimintaa;
4. harjoittamalla kasvatus- ja koulutustoimintaa;
5. harjoittamalla valmennus- ja neuvontatyötä;
6. Tarjoamalla päivä-, kerho-, ohjaus- ja valmennustoimintaa
7. harjoittamalla viestintä-, tiedotus-, julkaisu- ja suhdetoimintaa;
8. vaikuttamalla laaja-alaisesti liikunta-, urheilu- ja yhdistysasioihin omalla alueellaan.

Toimintansa tukemiseksi seura voi:

1. hankkia ja myydä urheiluvälineitä jäsenilleen;
2. omistaa kiinteistöjä ja arvopapereita;
3. omistaa toimintaansa varten tarpeellista irtainta ja kiinteää omaisuutta;
4. harjoittaa ravintola- ja saunatoimintaa;
5. toimeenpanna rahankeräyksiä ja arpajaisia;
6. vastaanottaa avustuksia, lahjoja ja testamentteja;
7. hankkia varoja järjestäen huvi- ja tanssitilaisuuksia, tavaran- tai rahankeräyksiä ja arpajaisia sekä bingotoimintaa;
8. harjoittaa välittömästi tarkoituksensa toteuttamiseen liittyvää tai taloudellista vähäarvoista elinkeinotoimintaa.

**3 §**

**Seuran jäsenyys muissa yhdistyksissä**

Seuran jäsenyydestä muissa yhdistyksissä päättää yhdistyksen kokous.

Seura ja seuran jäsenet sitoutuvat noudattamaan niiden järjestöjen sääntöjä, joiden jäsenenä seura on.

**4 §**

**Jäseneksi liittyminen ja jäsenmaksut**

Seuran jäsenet ovat joko nuorisojäseniä, varsinaisia jäseniä, kannattajajäseniä, kunniajäseniä, vapaajäseniä tai kunniapuheenjohtajia.

Seuran nuorisojäseneksivoi liittyä jokainen alle viisitoista (15) vuotias yksityinen henkilö.

Seuran varsinaiseksi jäseneksi voi liittyä viisitoista (15) vuotta täyttänyt yksityinen henkilö.

Seuran vapaajäseneksi pääsee vähintään 50 vuotta täyttänyt ja seuran varsinaisena jäsenenä yhtäjaksoisesti 25 vuotta ollut.

Seuran kannatusjäseneksi voi liittyä yksityinen henkilö tai oikeuskelpoinen yhteisö.

Seuran kunniajäseneksi voidaan kutsua yksityinen henkilö, joka on huomattavasti edistänyt seuran tarkoituksen toteuttamista.

Seuran kunniapuheenjohtajaksi voidaan kutsua seuran toiminnassa huomattavasti ansioitunut yksityinen henkilö.

Seuran varsinaiseksi jäseneksi, nuorisojäseneksi ja kannatusjäseneksi hyväksymisestä, vapaajäseneksi pääsemisestä ja kunniajäseneksi tai kunniapuheenjohtajaksi kutsumisesta päättää seuran hallitus. Seuran jäseneksi voi hallitus hyväksyä henkilön, joka sitoutuu noudattamaan seuran sääntöjä ja päätöksiä.

Seuran jäseneltä perittävän liittymismaksun ja vuotuisen jäsenmaksun suuruudesta sekä maksuajankohdasta päättää seuran vuosikokous kunkin jäsenryhmän osalta erikseen. Vapaajäseneltä, kunniajäseneltä ja kunniapuheenjohtajalta ei peritä jäsenmaksua.

**5 §**

**Sitoutuminen vastuullisuusohjelmaan ja Reilun pelin periaatteisiin**

Seura ja seuran jäsenet sitoutuvat urheiluyhteisön yhteiseen vastuullisuusohjelmaan.

Seura ja seuran jäsenet sitoutuvat urheiluyhteisön Reilun pelin periaatteisiin.

**6 §**   
**Sitoutuminen eettisiin periaatteisiin ja urheilun oikeusturvalautakunnan ja eettisten asioiden kurinpitolautakunnan toimivaltaan**

Seura ja seuran jäsenet sitoutuvat Suomen Olympiakomitean asettaman urheilun oikeusturvalautakunnan ja urheiluyhteisön yhteisen eettisten rikkomusten kurinpitolautakunnan toimivaltaan.

Seura ja seuran jäsenet sitoutuvat liikunnan ja urheilun yhteisiin vakavaa epäasiallista käyttäytymistä ja vakavia eettisiä rikkomuksia koskeviin kurinpitomääräyksiin.

Liikunnan ja urheilun eettisten periaatteiden rikkomista ovat muun muassa:

* huumeiden ja dopingaineiden käyttö tai käytön edistäminen
* julkinen häiritsevä esiintyminen alkoholin tai huumausaineiden vaikutuksen alaisena seuran toiminnassa tai sen ulkopuolella
* tupakan ja tupakkatuotteiden käytön yhdistäminen urheilutilanteisiin
* epäasiallinen käyttäytyminen kilpailu- ja harjoitustilanteessa
* väkivalta, törkeä kielenkäyttö ja epäasiallinen arvostelu
* urheiluhuijaus, kuten kilpailutilan tai -välineiden manipulointi
* kilpailutulosten ja -tapahtumien manipulointi tai niiden yritys
* vedonlyönti omasta kilpailusta joko itse tai edustajan kautta
* lainvastainen mainonta
* seksuaalinen ja sukupuoleen perustuva häirintä kaikissa muodoissaan riippumatta siitä seuraako teosta rikosoikeudellinen rangaistus
* rasistinen käytös seurassa tai sen ulkopuolella
* lahjonta.

Seura ja seuran jäsenet sitoutuvat noudattamaan kaikkia yllä mainittujen toimielimien päätöksiä.

**7 §**   
**Sitoutuminen antidopingtoimintaan ja kilpailutulosten manipuloinnin estämiseen**

Seura ja seuran jäsenet sitoutuvat noudattamaan kulloinkin voimassa olevaa kansainvälistä ja kansallista antidopingsäännöstöä ja kansainvälisen lajiliiton antidopingsäännöstöjä sekä kansainvälisen olympiakomitean antidopingsäännöstöjä, sekä noudattamaan kilpailutulosten ja -tapahtumien

manipuloinnin kieltoa koskevia säännöstöjä.

Seura ja seuran jäsenet sitoutuvat noudattamaan kaikkia yllä mainittujen toimielimien päätöksiä.

**8 §**

**Seurasta eroaminen, erottaminen ja eronneeksi katsominen**

Jäsen voi erota seurasta ilmoittamalla siitä kirjallisesti seuran hallitukselle tai sen puheenjohtajalle taikka ilmoittamalla siitä seuran kokouksessa pöytäkirjaan merkittäväksi.

Jäsen voidaan erottaa seurasta, jos jäsen

1) on jättänyt täyttämättä ne velvoitukset, joihin hän seuraan liittyessään sitoutui tai

2) on jättänyt täyttämättä sen, mitä näissä säännöissä 5 §, 6 § ja 7 § mainitaan

3) jos jäsen ei enää täytä laissa tai näissä säännöissä mainittuja jäsenyyden ehtoja.

3) on menettelyllään seurassa tai sen ulkopuolella huomattavasti vahingoittanut seuraa;

4) ei enää täytä laissa tai näissä säännöissä mainittuja jäsenyyden ehtoja;

5) rikkoo seuran sääntöjä tai niiden nojalla annettuja määräyksiä;

6) toimii vastoin seuran tarkoitusperiä tai eettistä säännöstöä;

7) jättää noudattamatta seuran hallituksen tai seuran muiden elimien päätöksiä;

8) sallii henkilöjäsenensä, työntekijänsä tai toiminnassa mukana olevan syyllistyvän yllä mainittuihin rikkomuksiin;

9) jättää maksamatta seuralle kuuluvan maksun; tai

10) jos yhdistyslaissa mainittu erottamisperuste muutoin on olemassa.

Jäsenen voi hallitus katsoa eronneen seurasta, jos jäsen ei ole maksanut jäsenmaksuaan kuuden (6) kuukauden kuluessa sen erääntymisestä.

Jäsenen erottamisesta päättää seuran kokous. Harkittaessa jäsenen erottamista seuran jäsenyydestä, jäsenelle on varattava kohtuullisessa määräajassa tilaisuus tulla kuulluksi, paitsi milloin erottamisen syynä

on jäsenmaksun maksamatta jättäminen.

Päätös lopullisesta tai määräaikaisesta erottamisesta tulee voimaan heti ja sen katsotaan tulleen asianomaisen tietoon viisi (5) päivää sen jälkeen, kun päätös on lähetetty jäsenelle kirjatussa kirjeessä tai muuten todisteellisesti. Todisteellinen lähetys on sähköposti siihen osoitteeseen, jonka jäsen on seuralle ilmoittanut.

Erottamisen lisäksi rangaistuksena edellä mainittujen erottamisperusteiden täyttyessä voidaan jäsenelle määrätä varoitus, sakko, jäsenoikeuksien määräaikainen rajoittaminen, pelikielto tai toimintakielto seuran toiminnasta. Hallitus päättää muista kurinpitotoimista ja niiden yhteydessä annettavista rangaistuksista. Asianosaista on aina kuultava ennen päätöksen tekemistä samoin kuin erottamisen osalta.

Mikäli lajiliiton tai muun kattojärjestön sääntöjä ja määräyksiä epäillään rikotun, on näillä järjestöillä ensisijainen kurinpitovalta. Mikäli kyse on urheiluyhteisön yhteisen eettisten rikkomusten kurinpitolautakunnan toimivaltaan kuuluvasta asiasta, käsitellään kurinpitoasia kyseisessä kurinpitolautakunnassa. Seuran tulee ottaa huomioon muussa elimessä tehdyt päätökset omassa kurinpitomenettelyssään.

**9 §**

**Toimielimet**

Seuran päätösvaltaa käyttää seuran kokous. Toimeenpanevana elimenä on seuran hallitus.

**10 §**

**Seuran sääntömääräiset kokoukset**

Seuran kevätkokous pidetään maalis-toukokuussa ja syyskokous loka-joulukuussa hallituksen tarkemmin määräämänä ajankohtana.

Kevätkokouksessa (vuosikokous) käsitellään seuraavat asiat:

1. kokouksen avaus;

2. valitaan kokoukselle tarvittavat toimihenkilöt;

3. valitaan pöytäkirjan tarkistajat ja ääntenlaskijat;

4. todetaan läsnä olevat äänioikeutetut jäsenet;

5. todetaan kokouksen laillisuus ja päätösvaltaisuus;

6. esitetään hallituksen kertomus seuran toiminnasta edelliseltä toimintavuodelta;

7. esitetään tilinpäätös edelliseltä toimintavuodelta ja toiminnantarkastajien tai tilintarkastajien lausunto;

8. päätetään tilinpäätöksen vahvistamisesta ja vastuuvapauden myöntämisestä;

9. käsitellään kokoukselle tehdyt esitykset ja muut esille tulleet asiat;

10. päätetään kokous.

Syyskokouksessa käsitellään seuraavat asiat:

1. kokouksen avaus;

2. valitaan kokoukselle tarvittavat toimihenkilöt;

3. valitaan pöytäkirjan tarkistajat ja ääntenlaskijat;

4. todetaan läsnä olevat äänioikeutetut jäsenet;

5. todetaan kokouksen laillisuus ja päätösvaltaisuus;

6. vahvistetaan tulevan toimintavuoden toimintasuunnitelma ja talousarvio;

7. vahvistetaan liittymis- ja jäsenmaksun suuruus sääntöjen 3 §:n mukaisesti;

8. päätetään hallituksen ja jaostojen jäsenille maksettavista palkkioista;

9. päätetään hallituksen valittavien määrästä (vähintään 3 henkilöä);

10. valitaan hallituksen puheenjohtaja; kahdeksi vuodeksi kerrallaan  
  
11. valitaan hallituksen muut jäsenet erovuoroisten tilalle;

12. valitaan yksi tai kaksi toiminnantarkastajaa tai tilintarkastajaa ja varatoiminnantarkastajaa tai varatilintarkastajaa. Tilintarkastajaksi voidaan valita tilintarkastusyhteisö;

13. päätetään hallituksen avuksi asetettavista ja hallituksen alaisuudessa toimivista jaostoista ja valiokunnista sekä annetaan hallitukselle valtuudet jäsenten valitsemiseen;

14. päätetään tarvittaessa seuran edustajista niihin järjestöihin ja yhteisöihin, joissa seura on jäsenenä tai valtuutetaan hallitus valitsemaan edustajat myöhemmin;  
  
15. käsitellään kokoukselle tehdyt esitykset ja muut esille tulleet asiat;

16. päätetään kokous.

Seuran kokouksille voivat tehdä esityksiä seuran jäsenet ja seuran hallitus.

Seuran kokouksen käsiteltäväksi tarkoitettu esitys on jätettävä kirjallisena hallitukselle viimeistään helmikuun loppuun mennessä, ja syyskokouksessa käsiteltäväksi tarkoitettu ehdotus on lähetettävä hallitukselle viimeistään syyskuun loppuun mennessä.

**11 §**

**Ylimääräinen kokous**

Seuran ylimääräinen kokous pidetään silloin, kun hallitus katsoo sen tarpeelliseksi, seuran kokous niin päättää tai kun vähintään yksi kymmenesosa seuran äänioikeutetuista jäsenistä on jonkin määrätyn asian takia tehnyt siitä hallitukselle kirjallisen esityksen. Ylimääräisen kokouksen kutsussa on mainittava asia, jonka vuoksi kokous on koolle kutsuttu.

Ylimääräinen kokous on pidettävä viimeistään kahden kuukauden kuluessa siitä, kun jäsenet ovat tehneet siitä edellä mainitulla tavalla esityksen.

**12 §**

**Äänioikeus seuran kokouksessa**

Jokaisella seuran varsinaisella jäsenellä, joka on maksanut kokousta edeltävän kalenterivuoden jäsenmaksunsa, on seuran kokouksessa äänioikeus ja yksi (1) ääni.

Seuran nuoriso- ja kannatusjäsenellä on seuran kokouksissa puhe- ja läsnäolo-oikeus, mutta ei oikeutta ottaa osaa äänestyksiin.

Vapaa- ja kunniajäsenellä sekä kunniapuheenjohtajalla on seuran kokouksissa puhe- ja läsnäolo-oikeus.   
  
Kokouksen päätökseksi tulee asiakysymyksissä se mielipide, jota on kannattanut yli puolet annetuista äänistä. Vaaleissa tulevat valituiksi enimmät äänet saaneet (suhteellinen enemmistö). Jos valittavana on vain yksi henkilö, valituksi tulemiseen tarvitaan kuitenkin yli puolet annetuista äänistä (ehdoton

enemmistö). Äänten mennessä tasan asiakysymyksissä ratkaisee puheenjohtajan ilmoittama kanta ja vaaleissa arpa. Kaikissa kokouksissa suoritetaan vaadittaessa äänestys suljettuja lippuja käyttämällä.

Valtakirjalla saa äänestää, niin että yhdellä jäsenellä saa olla enintään yksi valtakirja.

**13 §**

**Kutsu seuran kokoukseen**

Kutsu varsinaiseen ja ylimääräiseen seuran kokoukseen on julkaistava vähintään 14 päivää ennen kokousta seuran internetsivuilla tai lähettämällä kokouskutsu jäsenen ilmoittamaan sähköpostiosoitteeseen.

**14 §**  
**Etäosallistuminen seuran kokoukseen**

Seuran kokous voidaan järjestää myös kokonaan ilman kokouspaikkaa etäkokouksena. Seuran hallitus voi päättää kokousedustajien ja jäsenten oikeudesta osallistua kokoukseen teknisen apuvälineen avulla kokouksen aikana niin kuin yhdistyslaki tämän sallii. Etäosallistuja voi äänestää vain omalla äänellään.

**15 §  
Hallitus**

Seuran asioita ja taloutta hoitaa hallitus, johon kuuluu syyskokouksessa valittu puheenjohtaja sekä vähintään 5 (viisi) ja enintään 8 (kahdeksan) muuta varsinaista jäsentä.

Hallitus valitsee keskuudestaan varapuheenjohtajan sekä valitsee keskuudestaan tai ulkopuoleltaan sihteerin, taloudenhoitajan ja muut tarvittavat toimihenkilöt.  
  
Hallituksen puheenjohtajan ja jäsenten toimikausi on kaksi kalenterivuotta kerrallaan. Mikäli hallitusta on täydennetty ylimääräisen seuran kokouksen päätöksellä, toimikausi lasketaan alkaneeksi seuraavan varsinaisen syyskokouksen ajankohdasta.   
  
Hallituksen jäsenistä on puolet vuosittain erovuorossa. Ensimmäisellä kerralla näiden sääntöjen vallitessa, hallituksen jäsenistä puolet valitaan erovuoroisiksi seuraavassa syyskokouksessa. Valinta tehdään arvalla, kuitenkin niin, että mahdollisuuksien mukaan omasta tahdostaan ensimmäisiksi erovuoroisiksi haluavat jäsenet huomioidaan. Mikäli hallituksessa on jäseniä puheenjohtajan lisäksi pariton määrä, on seuraavassa seuran syyskokouksessa erovuorossa oleviksi valittava enemmistö hallituksen jäsenistä.

Hallitukseen valitaan eri sukupuolten edustajia sekä iältään ja taustaltaan erilaisia ihmisiä, jotka edustavat jäsenistöä monipuolisesti.

Hallituksen jäsenenä ei voi olla seuran päätoiminen työntekijä.

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun koollekutsuja katsoo siihen olevan aihetta tai kun vähintään puolet hallituksen jäsenistä sitä vaatii.

Hallituksen kokous on päätösvaltainen, kun puheenjohtaja tai varapuheenjohtaja on saapuvilla ja kun vähintään puolet hallituksen muista jäsenistä on saapuvilla.

Hallituksen päätökseksi tulee mielipide, jota on kannattanut yli puolet (1/2) äänestyksessä annetuista äänistä. Jos äänet menevät tasan, päätökseksi tulee mielipide, jota kokouksen puheenjohtaja ilmoittaa kannattavansa. Vaaleissa tasatulos ratkaistaan kuitenkin arvalla.

Hallituksen kokouksen kutsuu koolle sen puheenjohtaja tai hänen estyneenä ollessaan varapuheenjohtaja. Hallituksen kokous on päätösvaltainen, kun puheenjohtaja tai varapuheenjohtaja ja vähintään puolet (1/2) hallituksen muista jäsenistä on saapuvilla.

**16 §**

**Hallituksen tehtävät**

Hallituksen tehtävänä on hoitaa seuran asioita lain ja näiden sääntöjen sekä seuran kokouksen päätösten mukaan.

Erityisesti hallituksen tehtävänä on:

1) edustaa seuraa ja valita seuran edustajat, varaedustajat ja ehdokkaat eri järjestöjen ja yhteisöjen kokouksiin;

2) johtaa ja kehittää seuran toimintaa, hoitaa sen taloutta ja omaisuutta sekä valvoa seuran sääntöjen noudattamista ja hallituksen päätösten toimeenpanoa;

3) vastaa seuran tiedotustoiminnasta;

4) kutsua koolle seuran kokoukset ja valmistella niissä käsiteltävät asiat;

5) panna toimeen seuran kokouksen päätökset;

6) päättää yhdistyksen jäsenten ottamisesta, erottamisesta sekä päättää jäseniä koskevista kurinpitotoimista;

7) pitää luetteloa seuran jäsenistä;

8) laatia ehdotus toimintakertomukseksi, tilinpäätökseksi, toimintasuunnitelmaksi ja talousarvioksi;

9) valita tarvittaessa jäsenet seuran kokouksien asettamiin jaostoihin ja valiokuntiin;

10) ottaa ja erottaa seuran toimihenkilöt ja palkatut työntekijät; sekä

11) ryhtyä muihin toimenpiteisiin, joita seuran etu vaatii.

**17 §**

**Jaostojen ja uintiryhmien tehtävät ja toimivalta**

Seuran ja sen jaostojen taloushallinnosta päättää hallitus. Jaostojen ja seuran toiminnassa mukana olevien yhdistyksen nimissä keräämät varat ovat yhdistyksen varoja.

**18 §**

**Seuran nimen kirjoittaminen**

Seuran nimen kirjoittaa hallituksen puheenjohtaja, varapuheenjohtaja, sihteeri ja taloudenhoitaja, sekä hallituksen mahdollisesti määräämät muut henkilöt kaksi (2) aina yhdessä.

Hallitus voi erikseen määrätä hallituksen jäsenen tai seuran toimihenkilön kirjoittamaan seuran nimen yksin tai yhdessä jonkun toisen nimenkirjoittajan kanssa.

**19 §**

**Tilintarkastajat**

Seuralla on vähintään yksi (1) tai enintään kaksi (2) tilintarkastajaa tai toiminnantarkastajaa ja yksi (1) tai enintään kaksi (2) varatilintarkastajaa tai varatoiminnantarkastajaa, jotka valitaan syyskokouksessa yhdeksi (1) vuodeksi kerrallaan.

**20 §**

**Tilikausi ja tilintarkastus tai toiminnantarkastus**

Seuran tilikausi on kalenterivuosi.

Tilinpäätös, tilit ja muut tarpeelliset asiakirjat on jätettävä tilin- tai toiminnantarkastajille viimeistään kuukautta ennen kevätkokousta. Tilintarkastajien tai toiminnantarkastajien on annettava hallitukselle kirjallinen lausuntonsa viimeistään kaksi viikkoa ennen kevätkokousta.

**21 §**

**Sääntöjen muuttaminen**

Seuran sääntöjen muuttamisesta päättää seuran kokous. Ehdotus sääntöjen muuttamisesta hyväksytään, jos sitä kannattaa vähintään kolme neljäsosaa (3/4) äänestyksessä annetuista äänistä. Kokouskutsussa on mainittava sääntöjen muuttamisesta.

**22 §**

**Seuran purkaminen**

Seuran purkamisesta päättää seuran kokous. Ehdotus seuran purkamisesta hyväksytään, jos sitä kannattaa vähintään kolme neljäsosaa (3/4) äänestyksessä annetuista äänistä kahdessa peräkkäisessä seuran kokouksessa, joiden välinen aika on vähintään neljä (4) viikkoa. Seuran purkaminen edellyttää, että kummassakin kokouksessa purkamista kannattaa kolme neljäsosaa (3/4) äänestyksessä annetuista äänistä. Kokouskutsussa on mainittava erikseen seuran purkamisesta.

Jos seura on päätetty purkaa, sen varat on luovutettava johonkin seuran toiminta-alueen liikuntakasvatusta edistävään tarkoitukseen purkamisesta päättäneen kokouksen päätöksen mukaisesti.  
  
Seuran purkamisesta on ilmoitettava yhdistysrekisteriin.

**23 §**

**Eroaminen järjestöistä**

Seuran eroamisesta kattojärjestöistä tai aluejärjestöistä päättää seuran kokous.

**24 §**

**Muut määräykset**

Siltä osin, kuin näissä säännöissä ei ole toisin määrätty, noudatetaan yhdistyksiä koskevaan lainsäädäntöön sisältyviä säännöksiä.

Aikaisempien sääntöjen mukaan saavutetut jäsenoikeudet säilyvät.